اوكف دقايق خل احاجيك ولو من عندي حقه المثلك يخاف
عليك منين اباوع كلك وجوه على بختك دكلي منين تنشاف
حقك علي تنغر شخصك اعجاز وعالسبعه العجايب كون ينضاف
صدكني من اقارن هاي الجبال قياسا عالبصدرك كلش اخفاف
ترجيه على اذانك ادري ماتصير لان ينجرح خدك وانت شفاف
من ابعيد شفتك جلبت بيك من تنكض دكلي شلون تنعاف
لان كامل اشوفك غلط تنلام اذا بعشرتك واحد مالكه انصاف
اشكال الجمال وهذا معروف وبشخصك اتجمعت كل الاوصاف
شوصف من جمالك حتى ارضيك عن يوسف جمالك زاد اضعاف
العليه كصوا اصابع لون شافوك تكص ايديها صدك من الاجتاف